
* La îndemnul părinţilor noştri, în seara prăz- 
nuirii Sf. Apostoli, peste 100 de fraţi au mers la 
Semlac, făcând rugăciune pentru pace şi 
la vreme de secetă, la icoana izvorâtoare de 
mir a Părintelui Arsenie Boca şi apoi la biserica 
din localitate, alături de preoţii şi credincioşii 
de acolo. Mărturiile despre minunile săvârşite 
acolo şi în toate părţile ţării de Părintele Arsenie 


ne-au întărit în aceste vremuri. 


lar 


+ O săptămână plină de evenimente: 40 de copii 
de la Şcoala Sf. Nicolae au petrecut o mini- 
vacanţă de 4 zile în tabăra de la Căsoaia. Co- 
piii au lăsat zgomotul şi tentaţiile oraşului pen- 
tru bucuria de a fi împreună şi de a participa la 
numeroasele activităţi pe care cei 5 coordona- 
tori — dascălii lor - le-au pregătit. 


* Duminica trecută, strana fraţilor a fost prezen- 
tă la o sărbătoare mare a schitului de maici Tă- 
mand: târnosirea Bisericii. Ei au dat răs- 
punsurile la Liturghia la care au slujit 2 ierarhi: 
IPS Timotei şi episcopul Siluan de Ungaria. 


+ Asociaţia Sf. Iosif cel Milostiv înaintează în 
lucrările de amenajare a spaţiului necesar can- 
tinei pentru săraci: s-a finalizat instalaţia 
sanitară şi montarea uşilor, urmând instalaţia 
electrică şi tencuirea încăperilor. Mihai Ţepeş, 


Frank Atwood. Rachel Atwood 


LUMINA DIN SPATELE GRATIILOR 


Povestea adevărată a lui Frank Antony Atwood (părintele Efrem), un con- 
damnat la moarte convertit la Ortodoxie în închisorile Arizonei. 


„Cei mai mulţi suntem preocupaţi de propriile nevoi şi interese, neavând nici cea mai 
mică idee despre menirea noastră originară — aceea de a-L iubi pe Dumnezeu şi a ne uni 
cu E]. Din cauza aceasta, nu avem parte de experienţa unei relaţii de dragoste autentică 
nici cu ceilalţi. Am căzut într-un individualism în care comuniunea cu Hristos nu există 
şi nici nu are cum să existe. Aceasta e starea în care m-am regăsit eu, în lanţurile egois- 
mului care-mi ţineau sufletul despărţit de har. Pentru mine, adevărata luptă pentru cu- 
răţire a fost o încercare disperată de a mă izbăvi de moartea veşnică.” 


Val ZIP'ERI 


coordonatorul  aces- 
tei acţiuni, mulţu- 
meşte tuturor celor 
care sprijină asocia- 
ţia în acest proiect de 
amploare. 


+ Duminica aceasta 
primeşte  încreştina- 
rea prunca Elena, al 
treilea copil al pr. 
David-Florin şi al 
preotesei Daniela de la Crocna. Dăm slavă lui Dumnezeu 
pentru acest dar! 


* Un an s-a scurs de la adormirea lui Alexandru-Dan An- 
toci (cel în scaun cu rotile) şi 4 ani de la trecerea în veşnicie 


a doamnei Silvia Roman. Dumnezeu să-i odihnească! 


* Corul psaltic „Sfântul loan Damaschin” din Arad a 
participat la Festivalul Internaţional de Muzică „Alta Puste- 
ria” din Italia, desfăşurat în perioada 15-19 iunie 2022, fiind 
singurul cor din România. La festivitatea de încheiere, din 
cele 73 de coruri, organizatorii şi-au exprimat dorinţa să 
mai asculte încă o dată 4 coruri, printre care şi corul nostru 
din Arad. (sursa: arhiepiscopiaaradului.ro) 


* În ziua Sf. Ap. Petru şi Pavel, Patriarhul României a 
sfinţit aproape 1.300 de Antimise, care vor fi dăruite 
parohiilor şi mănăstirilor din Arhiepiscopia Bucureştilor, 
dar şi unor Reprezentanţe ale Patriarhiei Române din străi- 
nătate. (sursa: basilica.ro) 

Foaie ortodoxă pentru sufleţ 


66 Iubirea 
adevărată este 
în trei. Doi e o 
margine, o li- 
mitare a iubi- 
rii. 


Tainica iubire a SFINTEI TREIMI 


La baza existenţei noastre este o 
Existenţă care n-are cauză. Trebuie 
să fi fost ceva din veşnicie. Nu a pu- 
tut fi cândva nimic. Or, acest Ceva, 
care nu are cauză, trebuie să aibă 
perfecţiune, să aibă în EI totul. Aces- 
ta este Dumnezeu. 


O existenţă perfectă trebuie să 
aibă în primul iubirea. Deci un 
Dumnezeu etern, care e izvorul exis- 
tenţei și nu a primit existenţă de la 


altcineva, trebuie să fie nu o persoa- 
nă, ci o persoană care iubeşte o altă 
persoană. 


Şi care este iubirea mai curată decât 
aceea între un tată şi un fiu? Astfel 
că există un Tată şi un Fiu. Un Tată 
care iubeşte cum niciun tată pămân- 
tesc nu iubeşte şi un Fiu care răs- 
punde la iubirea Tatălui cum nu răs- 
punde niciun fiu pământesc. 


Și mai este Cineva, un al treilea, Ca- 
re bucură pe Tatăl când stă alături şi 
Îl preţuieşte pe Fiul. 


- Uite că mai este cineva! Vezi ce 
frumos e Fiul Meu? 


Iar Fiul zice către Duhul: 
- Vezi ce bun e Tatăl Meu? 


Atunci bucuria e şi mai mare. 


Sf. ISAIA PUSTNICUL 
cel de la Filocalie 
(3 iulie sec. IV) 


„Dracii se învăluie şi se acoperă pentru o vreme în vicleşugul lor, că doar îşi va 
lăsa omul slobodă inima, socotind că s-a izbăvit de luptă. Iar dacă se întâmplă 
aceasta, sar dintr-odată asupra bietului suflet şi îl răpesc ca pe o vrabie. Şi dacă se 
află mai puternici decât bietul suflet, îl prăvălesc fără milă în păcate mai grele ca 
cele de la început, pentru care s-a rugat să fie iertat. Să stăm deci cu frica lui 
Dumnezeu și să străjuim inima, desăvârşind lucrarea noastră. Căci păzind 


virtuțile, împiedicăm răutatea vrăjmașşilor.” (Filocalia 1) 


CAIAG 


î Anaxapree 

Iubirea adevărată este în trei. Doi e o 
margine, o limitare a iubirii. Trebuie 
să fie şi al treilea. La oameni sunt 
mulţi „al treilea”, pentru că suntem 
mărginiţi. Dar la Dumnezeu nu poa- 
te fi decât Unul — al treilea. Duhul 
este Cel care vine ca o Persoană lân- 
gă Tatăl şi Se bucură împreună cu El 
de Fiul. El Îl luminează pe Fiul, 
făcându-L mai luminos pentru 
ca Tatăl să Se bucure şi mai 
mult de Fiul. La fel, Duhul II face 
mai luminos pe Tatăl pentru Fiul. 


Iar când Tatăl Îl vede pe Fiul lumi- 
nat de Duhul, nu poate decât să ex- 
clame: 


- Ce frumos e Fiul Meu! Și ce bine e 
să iubeşti pe Fiul! De ce să nu mai 


am nişte fii? 


Dar nu vrea să nască alţi fii din Sine, 
pentru că L-ar relativiza pe Fiul cel 
Unul-Născut şi n-ar mai fi dragoste 
absolută. Şi atunci face fii din nimic, 
iar în aceasta se arată puterea crea- 
toare a lui Dumnezeu. Face din ni- 
mic oameni, alţi fii, ca să-i iubească 
şi pe ei. Şi îi face după chipul Fiului, 
ca să iubească şi ei. 


Dar pentru că îi face liberi, oamenii 
aleg să nu iubească şi zic: 


- De ce să mă supun altuia? 


Atunci ei cad în despărţirea de Tatăl 
şi Acesta trebuie să-L facă pe Fiul 
Său om, ca să vină ca Om între oa- 


meni, să Se facă frate cu ei şi să-i 
iubească atât de mult încât să mear- 
gă până la moarte pentru ei. 


Acesta este sensul vieţii, viaţa viitoa- 
re iubind şi fiind iubiţi de Dumne- 
zeu. Iar noi trebuie să luptăm pentru 
el. Luptând împotriva patimi- 
lor, luptăm pentru sensul vieţii. 
Luptând pentru iubirea altora, pen- 
tru jertfirea de dragul altora, luptăm 
pentru sensul vieţii. Iar sensul vieţii 
e totuna cu sensul Crucii. Viaţa este 
Iisus Hristos jertfit pe Cruce. Numai 
El dă sens vieţii. 


Pr. Dumitru Stăniloae 


Bisericuță 
Transilvană 


Bisericuţă Transilvană, 
tu pari un psalm sfios şi sfânt, 
uitat de îngeri pe-o sprânceană 


mai mult de cer ca de pământ. 


Ce sfinţi ți-au măiestrit fiinţa, 
din ce divini stejari şi brazi, 
că tu ne-nveşniceşti credința 
şi dragostea ne-o ţii şi azi! 


Ce Soare ţi-a sfințit aura 
din vârful unghiului divin, 
că şi-azi, lumina şi căldura, 


întregi în noi, din El ne vin! 


Ce taină-i orişice icoană, 


ce jertfă-i orişicare dor, 


Traian DOrz 


că-n orice zid, când 
plânge-o Ană, 
moare-un Manole- 


ntr-un izvor! 


Ai numai lacrimi şi 
iubire 

la orice-ncheieturi 
de trunchi; 


spre sfânta ta alcătuire 


nu pot să vin, numa-n genunchi. 


„„„Bisericuţă Transilvană, 


azi pari un grai tăcut şi frânt, 


a-nştiinţare şi-a dojană 


că noi uităm un legământ... 

Ganduri de 


mulțumire 
la ceas aniversar 


Nu am mai participat niciodată până acum la majoratul 
unei biserici... Ideea de a rememora în imagini foto, pre- 
cedată de Sfânta Liturghie şi urmată de o agapă 
frăţească mi-a plăcut foarte mult. Sunt relativ de puţin 
timp la Bisericuţă; nu am prins începuturile ei, dar, 
după cum nimic nu este întâmplător, am venit aici îm- 
preună cu familia, atunci când Bisericuța abia împlinise 


„cei 7 ani de acasă”. 


În viaţa de zi cu zi, în viaţa lumească, oamenii se ajută 
între ei, se trimit unii la alţii pentru diferite nevoi... Oa- 
re şi la sfinţi în relaţie cu oamenii nu este tot la fel? 
Vreau să cred, şi am certitudinea că „Sfânta Ecaterina” 


arhul”, la care am fost timp de 15 ani, ne-a trimis la 
„Sfântul Mina” de la Paraclisul Facultăţii de Teologie 
„Ilarion Felea”. Sfânta Ecaterina ne-a trimis la Sfântul 
Mina... nu-i aşa că e minunat? De la început şi până azi, 
11 ani... De 11 ani Bisericuța a crescut frumos şi pe din- 
lăuntru şi pe dinafară, la propriu şi la figurat... 


La ceas aniversar, îi urez Bisericuţei mulţi ani binecu- 


vântaţi, pentru mântuirea tuturor celor care au fost, 


Hristos a Înviat! 


de la Paraclisul Facultăţii de Teologie „Justinian Patri- 


sunt şi vor fi în sânul ei şi ÎI MULŢUMESC că ne-a pri- 
mit în obşte şi ne-a acceptat în comunitate... 


L.C. 


Alimentația rațională (1) 


Hrana este doar mijlocitoarea 
vieţii. Păcatul originar a însemnat a 
mânca fără a vedea în hrană pe Dă- 
tătorul ei. Ispita diavolului chiar aşa 
era: „Mâncaţi, că veţi fi ca şi Dum- 
nezeu.” Răspunsul Mântuitorului: 
„Nu numai cu pâine trăieşte 
omul...”, subliniază că cel care con- 
sideră viaţa dependentă de pâine 
(hrană) nu face altceva decât afirmă 
că prin aceasta e dependent de 
moarte, pentru că dependenţa de 
pâine e tot una cu dependenţa 
de moarte. 


Există legături bine cunoscute între 
rugăciune şi starea stomacului, între 
smerenie şi starea stomacului, între 
desfrâu si starea stomacului. Astfel 
un stomac plin de mâncare face po- 
ticnire pentru virtuţi, neputinţă 
pentru rugăciune, îndemn spre lene- 
vire, etc. Viaţa a dovedit că uneori, 
postul a vindecat organismul de 
multe boli. Ce se ştie sigur e că 
trândăvia şi nu postul e teren 
pentru boală, la fel şi lăcomia. 
Bolile care au punctul de pornire în 
astfel de cauze se pot vindeca prin 
post, muncă şi rugăciune. 


Sfinţii Părinţi erau plini de înţelep- 


ciune şi de cumpătare. Unul din Pă- 
rinți zicea: „De îți va zice ție gândul 
să faci multe bucate la praznic, să 
nu-l asculți pentru că necreştineşte 
prăznuiți, căci aceia aşa gătesc.” 


Desigur că ar fi foarte mulţi care ar 
reclama acest mod de hrănire ca 
sinucigaş, neexitând aportul necesar 
de vitamine, compuşi organici de 
natură animală, săruri, etc. 


Este cunoscut faptul că monahii din 
Egipt întrebuințau pâine uscată, 
care se pregăteşte pentru un an în- 
treg, iar folosirea pâinii proaspete 
era considerat un ospăț. Com- 
poziţia bobului de grâu este ur- 
mătoarea: 15% proteine, 1,2-2% gră- 
simi, 75% glucide, 1,5-2,3% sub- 
stanțe minerale. Grâul conţine toţi 
aminoacizii  esenţiali consideraţi 
indispensabili vieţii. La fel se găsesc 
proteine, glutenul ca proteină ce se 
găseşte numai aici şi o mulţime de 
minerale: calciu, magneziu, sodiu, 
potasiu, clor, sulf, siliciu, zinc, co- 
balt, cupru, iod, arsenic. De aseme- 
nea, Părinţii foloseau fructe şi ver- 
deţuri care la rândul lor sunt bogate 
în glucoză, zaharuri şi săruri; miere 
de albină care conţine pe lângă apă, 


glucide ca: glucoză, fructoză, pento- 
ză, zaharoză, etc, enzime şi cataliza- 
tori biologici care iau naştere numai 
în celule vii. 


Dacă ar fi să caracterizăm hrana 
celor din pustiu am putea folosi sin- 
tagma de alimentaţie raţională. 
Sunt cunoscute de medicină efectele 
benefice ale postului stabilindu-se 
chiar că: „de obicei, pătimesc de 
cancer cei care nu postesc nicioda- 
tă”. Cancerul însă nu are leac şi apa- 
re fără alte explicaţii „decât ca o frâ- 
nă pedepsitoare a desfrânării stoma- 
cului”. 


Sfântul Grigorie de Nyssa arată că: 
„pofta de mâncăruri şi băutură, 
care duce la îmbuibare, naşte în 
trup rele pe care voiţa noastră nu 
le mai poate stăpâni, căci mai ales 
săturarea îl face pe om rob patimi- 
lor ruşinoase. Dacă vrem ca trupul 
să ne rămână liniştit şi netulburat 
de mişcările pătimaşe pe care le 
aduce umplerea pântecelui, trebuie 
să veghem ca nu dorinţa de plăcere, 
ci nevoia trupului să fie măsura 
purtării noastre cumpătate”. 

Mărturisitorii 

Din păcate, aşa cum se întâmplă cu 
mulţi români adevăraţi, marele poet 
Vasile Militaru nu este cunoscut aşa 
cum merită pentru talentul şi iubirea 
lui de ţară. Cauzele se ştiu. Ce nu se 
ştie însă este că în vremurile lui bune 
Vasile Militaru era un poet prolific, 
des publicat şi adorat de cititorii săi: 
nu era serbare şcolară, în ţară, 
fără versuri de Mihai Eminescu 
şi Vasile Militaru. 


Primea din ţară zeci de scrisori de 
mulţumire şi admiraţie de la cititorii 
săi fideli care-i memorau multe ver- 
suri sublime. Fabulele lui erau origi- 
nale şi scrise în stil creştinesc şi pe 
înţeles. Japonezii îl socotesc unui din 
cei mai mari fabulişti ai lumii. 


A publicat peste douăzeci de volume 
de poezii patriotice şi religioase, fa- 
bule (trei volume în ediţii repetate) şi 
basme versificate, iar postum îi apare 
capodopera „Divina Zidire”. 


În anul 1933 volumul său „Psaltirea 
în versuri” a fost premiat de Acade- 
mia Română. 


Arestat la 8 ianuarie 1959, la vârsta 
de 73 de ani, şi condamnat la 20 plus 
12 ani, cu executarea celei mai mari 
dintre pedepse, respectiv cea de 20 
de ani, poetul avea să moară în urma 
torturile torționarilor bolşevici anti- 
creştini exact peste 7 luni de la încar- 
cerare, pe 8 iulie 1959. Vasile Milita- 
ru mai fusese arestat şi reţinut în 
două rânduri, în 1951, pentru spriji- 
nirea “bandelor” din munţi şi a 
“organizaţiei subversive” Mişcarea 
Tineretului Regalist, fiind eliberat 
din lipsă de probe în 1952. 


Lamb ZI 


Vasite Militaru 


- portret de sfânt - 


„Din ocnă, Draga Mea, îţi scriu iar, 


De ziua Ta gătind cuvinte, 
Nu-ţi pot trimite azi în dar, 
Decât o lacrimă fierbinte!“ 


(Ultima scrisoare trimisă de Vasile 
Militaru soţiei sale, Ecaterina (Telly) 
Barbu.) 


Un coleg de celulă aduce mărturia 
adormirii sale: 


„Singur în camera-celulă, o jilavă 
făptură de om deţinut, era căzut din 
pat cu faţa în jos. Gardianul tiran ni s 
-a adresat cu ura care îl caracteriza şi 
pentru care era desigur apreciat. 


— Banditul ăsta trage să moară, ri- 
dicați-l în pat mai repede. 


L-am întors cu faţa în sus pe muri- 
bund şi l-am aşezat în pat. Acest om 
era Vasile Militaru. Cu ochii daţi pes- 
te cap şi cu faţa brăzdată de chinurile 
morţii. Nimic nu mai era viu în el, 
doar ochii, parcă năluci nepământe- 
ne, vegheau așteptând de undeva o 
mână de ajutor care nu mai venea. 
Am trecut la picioare făcând semn 
preotului să treacă la cap. Din privire 
şi din mişcarea buzelor (gardianul 
stătea în uşă) m-am înţeles cu preo- 
tul să-i spună rugăciunea din urmă, 
pentru dezlegare. Când preotul a în- 
ceput prin mişcarea buzelor să-i facă 
rugăciunea de dezlegare, pleoapele 
muribundului s-au deschis, apoi ia- 
răşi s-au închis şi, parcă mulţumit, s- 
a înseninat la faţă şi şi-a dat duhul. 
Așa i-a fost dat, să nu aibă o lumâna- 
re aprinsă la căpătâi în acele ultime 
clipe ale vieţii, el care se risipise în 
atâtea generaţii. Ne-am dat seama 
cât de profundă a fost credinţa în 
Dumnezeu a poetului, care şi-a ac- 
ceptat moartea ca pe o împăr- 
tășanie.” 


După 7 ani de la îngroparea sa sub 
mărul de la Ocnele Mari (în urma 
exterminării lui — bătut câineşte la 
Securitatea din Piteşti şi dus la Ocne- 
le Mari ca să nu moară la securitate) 
a fost găsit neputrezit și frumos 
mirositor, o comisie bisericească 
verificând acest îmbucurător adevăr. 

Chipuri luminoase 


Dimitrie și Eva Sauldis 


Frumusețea familiei creştine 


O pereche aleasă şi virtuoasă au 
fost Dimitrie Saulidis şi soţia sa Eva, 
originari din Trapezunda Pontului 
(Asia Mică). Eva s-a născut în Rusia, 
în anul 1900, într-o familie nume- 
roasă, care păstra tradiţia ortodoxă 
şi care avea evlavie faţă de cele dum- 
nezeieşti. După moartea mamei sale, 
toate treburile casei au 
rămas în grija Evei. 
Când avea treisprezece 
ani, a venit în satul lor 
un tânăr sărac, Dimi- 
trie Saulidis, care era 
meşter bun. Tatăl Evei 
a prețuit mult bunul 
caracter şi cinstea sa şi 
l-a făcut ginerele lui. 


În timpul războiului 
ruso-turc, s-au hotărât 
să se mute în Grecia. 
Eva şi soţul său s-au 
aşezat în Veria şi mun- 
ceau din greu, ca să 
câştige cele necesare 
traiului şi să-şi hră- 
nească pruncii. 


Din Pont aduseseră cu ei o icoană 
făcătoare de minuni a Maicii Dom- 
nului. Într-o zi, cineva din casă s-a 
mâniat şi a pus icoana în dulap. În 
casă se afla fiica ei, Vera, care era 
mică. Vera a auzit nişte lovituri, a 
văzut dulapul clătinându-se şi farfu- 
riile căzând din el şi a auzit glasul 
Maicii Domnului spunând: 


— Scoate-mă de aici! 


Din pricina fricii, Vera a rămas mu- 
tă. Când s-au întors ceilalţi şi au gă- 
sit-o fără grai pe cea mică, nu ştiau 
ce să facă. Tatăl ei, Dimitrie, a vorbit 
cu episcopul și acela i-a spus să facă 
Paraclisul Maicii Domnului timp de 
patruzeci de zile. În a patruzecea zi, 
Vera a vorbit. 


Dimitrie, soţul ei, avea un caracter 
diferit şi ajunsese la o măsură du- 
hovnicească mai înaltă. Câştiga 
mulţi bani, însă seara se întorcea 


acasă cu mâinile goale. Era plătit 
foarte bine, dar niciodată nu s-a îm- 
bogăţit, din pricina multelor milos- 
tenii pe care le făcea. Eva se plângea 
că buzunarele lui sunt găurite. Dă- 
dea milostenie tuturor celor care îi 
cereau şi oriunde auzea că este ne- 
voie. Mergea noaptea la familiile 


care aveau datorii, lăsa bani înaintea 
uşii lor şi pleca fără să fie observat. 
Ajuta mult şi bisericile, totdeauna pe 
ascuns. Dimitrie era foarte evlavios 
şi iubea rugăciunea. Eva mărturisea: 


— Seara, când se întorcea acasă, pe 
când ceilalţi dormeau, el mergea la 
iconostas şi vorbea cu icoanele. La 
miezul nopții se trezea şi se ruga. 
Dimineaţă iarăşi se ruga, înaintea 
de a merge la lucru. 


Dimitrie a adormit în pace în anul 
1938, la vârstă de patruzeci şi trei de 

i, fiind pregătit şi cu conştiinţa 
curată. După câţiva ani, când s-a 
făcut deshumarea, osemintele sale 
aveau culoarea cerii curate şi răs- 
pândeau mireasmă, mai ales mâna 
sa dreaptă. 


De atunci, viaţa Evei a devenit foarte 
grea. A rămas văduvă cu patru copii 
la vârsta de treizeci şi opt de ani, 
însă s-a luptat şi a biruit toate greu- 


tăţile. Nu a vrut să se recăsătoreas- 
că, ci s-a dedicat educaţiei copiilor. 
În timpul ocupaţiei germane a murit 
una din fiicele sale. 


Apoi fiul ei, Gheorghe s-a îmbolnă- 
vit de cancer la plămâni şi a murit. 
Eva n-a spus nimic. A răbdat fără 
cârtire, așa cum se învățase. Însă de 
atunci nu şi-a mai dorit 
să trăiască, pentru a nu 
mai vedea şi moartea 
altor copii ai săi. Avea o 
purtare smerită faţă de 
toţi. Când o vizita nepo- 
tul ei, stătea la picioarele 
lui şi îl sfătuia. Sfaturile 
sale practice i-au devenit 
îndreptar de viaţă şi l-au 
ajutat mult. Aceste sfa- 
turi erau rezultatul expe- 
rienţei şi al pătimirilor ei 
şi aveau o mare profunzi- 
me duhovnicească. Bă- 
trâna spunea: 


- Chiar dacă ai avea apă 
cât marea, să nu faci risipă. 


- Va veni o zi când veţi aduna fărâ- 
miturile de pe masă şi nu vă vor fi 
de ajuns ca să vă saturați! (De ace- 
ea sfătuia ca, atunci când mâncăm, 
să ştergem farfuria cu pâine.) 
Doamne lisuse Hristoase al meu, 
pentru numele Tău, să nu trăiesc să 
văd această zi! Nici voi să nu vedeţi 
această zi!, le spunea nepoților săi. 


- Totdeauna să aveţi puse deoparte 
un vas cu sare, unul cu ulei şi un sac 
de făină! 


- Nu pune multă mâncare în farfu- 
rie, ca să nu o arunci! Mănâncă 
puţin şi, dacă îţi este încă foame, 
mai pune-ţi mâncare! 


A adormit în linişte şi pace în anul 
1988, fără să necăjească pe nimeni. 
Dumnezeu, după dreptatea Sa, să-i 
dăruiască cununa răbdării, pentru 
cât a suferit în viaţa sa! Amin. 


I.G. 

vestimentația creștină 
ÎN LUMEA DE AZI (1) 


"Vestimentaţia este o problemă, căci 
ne dogoreşte soarele şi ne întrebăm 
cum să dăm pielea jos de pe noi... 
Aceasta nu este o apologie că ar tre- 
bui să începem să ne îmbrăcăm pre- 
cum străbunii noştri. Dar, ca preot, 
am o linişte: că mă îmbrac aşa cum s 
-au îmbrăcat preoţii dinaintea mea. 
Pe când, ca mirean, nu aveam aceas- 
tă linişte. Insă noi, preoţii, trebuie să 
luăm lucrurile ca atare, să nu ne gân- 
dim că ar trebui să ne dăm jos reve- 
renda, pentru că e prea cald. 


Haina creştină, deşi acceptată de 
mulţi dintre noi, ajunge la un mo- 
ment dat să ne cam „strângă”. Până 
nu înţelegem rostul pentru care ţi- 
nem postul, acesta ni se va părea 
foarte greu. Dar când aflăm acest 
rost, nu ni se mai pare greu deloc. 
Dacă ţinem postul din dragoste pen- 
tru Dumnezeu, pentru copii, pentru 
aproapele, postul nu ni se va mai 
părea greu. Dacă găsim rostul 
pentru care să ne îmbrăcăm 
creştineşte, vom putea face 
aceasta. Iar dacă nu, totul este foar- 
te chinuitor, iar la un moment de 
încercare vom reveni la chipul păgân, 
necuviincios. 


Suntem anacronici dacă ne îmbră- 
căm creştineşte? Căci vom fi numiţi 
fanatici şi în multe alte feluri de se- 
menii noştri, care, văzându-ne, vor 
clătina din cap şi ne vor fluiera, cum 
zice proorocul Ieremia. lar aceasta 
nu este un lucru uşor; înseamnă a te 
pune în răspăr cu lumea, care se 
va uita urât. Oare are vreo importan- 
ţă vestimentația în drumul mântui- 
rii? Trăim vremuri în care se spune 
că nu contează forma. 


Să ne gândim că mii de ani, străbunii 
noştri s-au îmbrăcat la fel, generaţie 
după generaţie. Iar de la o vreme, am 
început să ne îmbrăcăm cum ne în- 
vaţă alţii, să iubim cum ne învaţă 
alţii, să mâncăm cum ne învaţă alţii. 
Însă această schimbare de haine, de 
mâncare etc. aduce cu sine şi schim- 
barea sufletelor, vederilor, iubirii, 
credinţei. 


Și pentru că am spus despre reveren- 
da preoţilor, este foarte posibil să 
vină vremea în care oamenii să nu 
mai rabde să vadă preoţi îmbrăcaţi în 
reverendă, pentru că aceasta le va 
aminti de păcatele în care trăiesc. 
Deşi ei vor motiva că îi cunosc pe 
preoţi, că de fapt sub reverendă stau 
cei mai mari hoţi, ca atare reverenda 
este doar o formă de ascundere. Dar, 


de fapt nu persoana preotului, ci re- 
verenda şi ce semnifică ea îi deran- 
jează şi provoacă o stare de împotri- 
vire în sufletele acelor oameni, încât 
nu vor mai răbda. Şi atunci vor vrea 
să dea legi prin care să nu mai fie 
„violentaţi” de vederea reverendelor 
şi se vor folosi de drepturile omului 
ca să nu mai vadă pe străzi preoţi în 
reverendă. 


Din acelaşi motiv societatea de azi nu 
acceptă nici vestimentația creştină, 
mai ales a femeilor. Și multe dintre 
elevele, studentele şi femeile creştine 
au de suferit pentru că se îmbracă în 
răspăr cu lumea de azi. O astfel de 
vestimentaţie nu convine pen- 
tru că aduce aminte de Hristos. 


Este cu putinţă să ne purtăm creşti- 
neşte azi? Da, dar presupune o 
jertfă pe care trebuie să ne-o asu- 
măm. 


Preof Stefan 


La Epifanie, marele arhiepiscop al 
Atenei, a venit o femeie cu mâinile 
goale şi cu decolteu. Azi nici măcar 
nu ar fi o problemă... Atunci ierarhul 
i-a zis că nu se poate să umble așa, 
iar ea tot argumenta că e prea cald 
(iar la Atena este foarte cald, era şi 
atunci). Auzind aceasta, arhiepisco- 
pul a ieşit puţin şi s-a întors cu o fo- 
tografie a Adunării femeilor ortodoxe 
elene din 1910. Aceasta avusese loc 
în luna iulie, dar femeile din imagine 
erau toate cu rochii lungi până la 
glezne, încheiate până la gât şi cu 
mâneci lungi. Şi atunci a întrebat-o: 
Vezi, ele au putut. Tu cum de nu 
poţi? Femeia i-a răspuns: Ei, acelea 
erau alte vremuri. Ce vremuri? De 
ce atunci se putea şi acum nu? Cum 
adică, atunci a fost valabil, iar acum 
nu? 


Aceste argumente sunt înșelătoare, 
dar mulţi le iau de bune. Noi trăim o 
mare schizofrenie. Cum e cu putinţă 
ca mii de ani lumea să meargă în ace- 
laşi fel, iar din secolul XX lucrurile să 
fie diferite? Aici este o schismă, o 
rupere, o schizofrenie. În viaţa lumii 
are loc o frângere în secolul XX, care 
se vede şi în vestimentaţie. 


Fratele Daniel Roman (soţul dnei 
Silvia Roman) - să-l odihnească 
Dumnezeu cu drepţii - a făcut 12 ani 
de închisoare, din 1948 până în 1963 
(cu câteva întreruperi). În tot acest 
timp a stat izolat de lumea de afară. 
Când i-au dat drumul din închisoa- 
rea de la Aiud, în 1963, s-a dus sin- 
gur spre gară. Şi când a ajuns acolo, 
mărturiseşte că a înţepenit: pe peron 
era o femeie tunsă scurt şi cu panta- 
loni. Şi fratele Daniel a zis: Doamne 
fereşte! Cum se poate aşa ceva? In 
oraşele mari se mai văzuseră şi îna- 
inte, dar nu la ţară sau în orăşele 
precum Aiudul. Și atunci şi-a dat 
seama că se întâmplase ceva cu 
lumea. Oamenii își permiteau ceea 
ce niciodată înainte nu şi-ar fi per- 
mis. Ce schimbare avusese loc în via- 
ţa lumii în 12 ani! Ce mutație extra- 
ordinară! 

Cuvinte de întărire 


CU PelloelaFe 


așteaptă-ți Stăpânul 


Sf. Nicolae Velimirovici 


Oamenii nu-mi pot face nici un rău, atâta vreme cât 
nu am răni. 


Am văzut două peşteri, una dintre ele având ecou, iar 
cealaltă nu. 


Și mulţi copii curioşi o vizitau pe cea dintâi tocmai 
pentru a-şi auzi ecoul strigătelor lor. 


Dar din cealaltă peşteră vizitatorii se întorceau de- 
grabă, fiindcă ea nu le oferea nici un ecou. 


Dacă sufletul meu e rănit, orice rău lumesc va răsuna 
într-însul. 


Iar oamenii vor râde de mine şi se vor îmbulzi din ce 
în ce mai mult cu strigătele lor. 


Dar, cu adevărat, oamenii grăitori de rău nu mă vor 
vătăma, dacă limba mea a uitat cum să grăiască răul. 


Nici răutatea din afară nu mă va întrista, dacă nu 
există nici o răutate în inima mea ca să răsune ca o 
tobă din piele de capră. 


Nici nu voi putea răspunde la mânie cu mânie, dacă 
vizuina urii din mine a fost părăsită şi nu e nimic care 
s-o stârnească. 


Nici patimile omeneşti nu mă vor ațâţa, dacă patimile 
din mine au fost transformate în cenuşă. 


Nici necredincioşia prietenilor nu mă va întrista, dacă 
am hotărât să Te am pe Tine drept prieten al meu. 


Nici nedreptatea lumii nu poate să mă zdrobească, 
dacă nedreptatea a fost alungată din gândurile mele. 


Nici duhurile înşelătoare ale plăcerilor lumeşti, cin- 
stea şi puterea nu mă ademenesc, dacă sufletul meu 
este ca o mireasă neprihănită care primeşte doar pe 
Duhul Cel Sfânt şi tânjeşte doar după EL. 


Oamenii nu pot împinge pe nimeni în iad, dacă nu 
cumva acea persoană se împinge singură, nici nu pot 
oamenii să ridice pe cineva pe umerii lor până la tro- 


nul lui Dumnezeu, dacă persoana aceea se înalță sin- 
gură. 


Dacă sufletul meu nu are ferestre deschise, nici o pică- 
tură de noroi nu poate fi aruncată într-însul. 


Fie ca întreaga natură să se ridice împotriva mea; ea 
nu-mi poate face nimic în afara unui singur lucru — să 
devină mormântul trupului meu mai repede. 


Fiecare recoltă lumească e acoperită cu îngrăşăminte, 
astfel încât ea să poată încolţi cât mai curând cu pu- 
tință şi să crească mai bine. 


Dacă sufletul meu, vai, ar fi să-şi piardă fecioria şi să 
primească sămânța acestei lumi întru sine, atunci el 
ar trebui să accepte şi îngrăşământul pe care lumea îl 
aruncă în țarina sa. 


Dar eu Te chem zi şi noapte: vino şi Te sălăşluieşte în 
sufletul meu şi închide toate acele locuri pe unde pot 
intra vrăjmaşii mei. 


Fă cămară sufletului meu tăcută şi goală, astfel ca 
nimeni din lume să nu voiască a intra într-însa. 


O, suflete al meu, singura mea preocupare, fii de stra- 
Jă şi învaţă să distingi glasurile care ajung la urechile 
tale. 


Şi de îndată ce tu îi auzi glasul Domnului Tău, lasă-ţi 
deoparte tăcerea şi grăieşte cu toată puterea ta. 


O, suflete al meu, cămară a veşniciei, să nu le îngădui 
niciodată tâlharilor vremelnici să intre în tine şi să-şi 
aprindă focul acolo. 

Rămâi liniştit când ei strigă la tine. 

Stai cuminte când ei te asurzesc. 

Şi cu răbdare aşteaptă-Ți Stăpânul. 


Fiindcă El va veni cu adevărat. 


